KIAT ต้นทุนพุ่ง-ค่าใช้จ่ายเพิ่ม ฉุดกำไรปี 61 ทรุดเกือบเท่าตัวเหลือ 6 ลบ.
KIAT ต้นทุนพุ่ง-ค่าใช้จ่ายเพิ่ม ฉุดกำไรปี 61 ทรุดเกือบเท่าตัวเหลือ 6 ลบ. จากปีก่อนกำไร 89 ลบ. ใจดีปันผล 0.01 บาท ขึ้น XD 27 ก.พ.นี้ กำหนดจ่าย 24 เม.ย.62
14 ก.พ. 2562

บริษัท เกียรติธนา ขนส่ง จำกัด (มหาชน) หรือ KIAT รายงานผลการดำเนินงานประจำปี 2561 สิ้นสุดวันที่ 31 ธ.ค. 61 มีกำไรสุทธิดังนี้

สำหรับปี 2561 บริษัทฯและบริษัทย่อยมีต้นทุนรวม 782.63 ล้านบาท หรือคิดเป็นร้อยละ 73.19 ของรายได้รวม ขณะที่ต้นทุนรวมของปีก่อน 616.17 ล้านบาท คิดเป็นร้อยละ 69.82 ของรายได้รวม โดยต้นทุนรวมเพิ่มขึ้นจากปี 2560 จากการที่บริษัทมีการขายสินค้าเคมีภัณฑ์ได้เพิ่มขึ้นจากลูกค้ารายใหม่และบริษัทฯ ได้ซื้อกิจการใหม่มาเพิ่มเมื่อวันที่ 7 ก.ค.61 จึงส่งผลให้ต้นทุนขายและต้นทุนบริการเพิ่มขึ้นซึ่งสัมพันธ์กับรายได้
นอกจากนี้ ค่าใช้จ่ายในการขายและการบริหาร บริษัทฯและบริษัทย่อยมีค่าใช้จ่ายในการขายและการบริหารสำหรับปี 2561 เท่ากับ 256.86 ล้านบาท เพิ่มขึ้นจากปีก่อนเท่ากับ 93.61 ล้านบาท หรือเพิ่มขึ้นคิดเป็นร้อยละ 57.34 โดยค่าใช้จ่ายที่เพิ่มขึ้นส่วนใหญ่เกิดจากการที่บริษัทฯบันทึกด้อยค่าความนิยมของบริษัทย่อย ซึ่งเป็นผลมาจากการที่ผู้บริหารได้พิจารณาจากความสามารถในการดำเนินธุรกิจเพื่อก่อให้เกิดกระแสเงินสดของบริษัทย่อยแล้วพบว่าผลตอบแทนที่คาดว่าจะได้รับคืนนั้นต่ำกว่ามูลค่าสินทรัพย์ทางบัญชี
พร้อมกันนี้ บริษัทเตรียมจ่ายปันผลจากงวดดำเนินงานวันที่ 1 ก.ค.61-31 ธ.ค.61 และกำไรสะสม เป็นเงินสด 0.01 บาท ขึ้นเครื่องหมาย XD 27 ก.พ. 62 และกำหนดจ่าย 24 เม.ย. 62